ચીનની મુલાકાત બાદ કિમે એવું દર્શાવ્યું છે કે તે વિશ્વના બીજા દેશો સાથે સમાન ધોરણે સંબંધો રાખવા માગે છે. પ્રતિબંધોને કારણે એકલા પડી જવાના બદલે મંત્રણા કરીને માર્ગ કાઢવાની રીત વધુ માફક આવે. સ્થાનિક ધોરણે પણ તેમના પર દબાણ હોવું જોઈએ, કેમ કે આ શાસકની ત્રીજી પેઢી છે. પાંચ દાયકાથી દબાઇને રહેલી પ્રજા અકળાતી હોય તેવું પણ બને. દક્ષિણ કોરિયામાં રહેતા પોતાના સગાઓ સાથે સહેલાઈથી હળવા મળવાનું ના થાય તેના કારણે નાગરિકો નારાજ થતા હોય. પોતાના મામા સહિતના અનેક નિકટના સગાઓને કિમે ખતર કર્યા છે, પણ બળવાનો ખતરો સતત રહેતો હોય છે. તેથી સ્થાનિક ધોરણે પણ પોતાનું સ્થાન મજબૂત કરવા માટે કિમે વિશ્વ સાથે સંબંધો સુધારવા પડે.